9.18 REGOLAMENTIDWAR TIMIJIET TA’ INVESTIGAZZJONI KONĀUNTA (STATI MEMBRI TAL-UE) L-AVVIŻ LEGALI 187 tal-2012. L-AVVIŻ LEGALI 187 tal-2012. 1. Titolu. It-titolu ta’ dawn ir-regolamenti hu r-Regolamenti dwar Timijiet ta’ Investigazzjoni Konġunta (Stati Membri tal-UE). Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra: " il-Konvenzjoni " tfisser il-Konvenzjoni stabbilita mill-Kunsill skont l-Artikolu 34 tat-Trattat dwar l-Unjoni Ewropea, dwar l-Assistenza Reċiproka f’Materji Kriminali bejn l-Istati Membri fl-Unjoni Ewropea; " membru " għandha tinkludi prosekuturi u uffiċjali tal-infurzar tal-liġi; " membru sekondat" tfisser membru ta’ tim ta’ investigazzjoni konġunta minn Stati Membri li ma jkunux l-Istat Membru li fih jaġixxi t-tim; " l-Unjoni Ewropea " tfisser l-Unjoni Ewropea kif imfissra fit-Trattat; " it-Trattat " għandu jkollha t-tifsira mogħtija fl-artikolu 2 tal-Att dwar l-Unjoni Ewropea. Kap. 460. Kap. 460. 3. (1) Minkejja kull ħaġa oħra li tinsab f’kull liġi oħra l-Avukat Āenerali jkollu s-setgħa li jistabbilixxi tim ta’ investigazzjoni konġunta biex iwettaq investigazzjoni f’reati kriminali f’xi Stat Membru wieħed jew aktar, billi jistabbilixxi t-tim skont it-termini tal-Konvenzjoni. (2) It-tim ta’ investigazzjoni konġunta, li l-għamla tiegħu għandha tkun imfissra fil-ftehim li bih jiġi stabbilit, għandu jitwaqqaf għal għan speċifiku u għal perjodu limitat, li jista’ jittawwal bi ftehim reċiproku, biex iwettaq investigazzjonijiet kriminali fi Stat Membru wieħed jew aktar li jistabbilixxu t-tim. (3) Membri sekondati tat-tim ta’ investigazzjoni konġunta jkollhom id-dritt li jkunu preżenti meta jittieħdu miżuri investigattivi fl-Istat Membru tal-operazzjoni. (4) Membri sekondati tat-tim ta’ investigazzjoni konġunta jistgħu, skont il-liġi tal-Istat Membru li minnu t-tim jopera, jingħatalhom il-kompitu, mill-kap tat-tim, li jieħdu ċerti miżuri investigattivi meta dan ikun ġir approvat mill-awtoritajiet kompetenti tal-Istat Membru tal-operazzjoni u tal-Istat Membru li jissekonda. (5) Meta tim ta’ investigazzjoni konġunta jeħtieġ li jittieħdu miżuri investigattivi fi Stat Membru li jkun stabbilix xa t-tim, il-membri senkondati mat-tim minn dak l-Istat Membru jistgħu jitolbu l-awtoritajiet kompetenti tagħhom stess biex jieħdu dawk il-miżuri, u dawk il-miżuri għandhom jiġi kkunsidrati, f’dak l-Istat Membru, skont il-kondizzjonijiet li kienu japplikaw li kieku dawk il-miżuri kienu ġew mitluba li jitteħdu f’investigazzjoni nazzjonali. (6) Meta t-tim ta’ investigazzjoni konġunta jkun jeħtieġ għajnuna minn Stat Membru li ma jkunx wieħed mill-Istati Membri li stabbilixxew it-tim, jew minn Stat terz, it-talba għall-għajnuna tista’ ssir mill-awtoritajiet kompetenti tal-Istat tal-operazzjonijiet lill-awtoritajiet kompetenti tal-Istat l-ieħor interessat skont l-istrumenti u l-arraġamenti relevanti. (7) Membru ta’ tim ta’ investigazzjoni konġunta jista’, skont il-liġi nazzjonali tiegħu u fil-limiti tal-kompetenza tiegħu, jagħti lit-tim informazzjoni li tkun disponibbli fl-Istat Membru li ssekondah għall-finijiet tal-investigazzjonijiet kriminali mwettqa mit-tim. (8) Informazzjoni miksuba legalment minn membru jew minn membru sekondat waqt li jkun jifforma parti minn tim ta’ investigazzjoni konġunta, liema informazzjoni ma tkunx mod ieħor disponibbli għall-awtoritajiet kompetenti tal-Istati Membri interessati tista’ tintuża għall-għanijiet li ġejjin: (a) għall-għanijiet li għalihom ġie stabbilit it-tim; (b) mingħajr ħsara għall-kunsens minn qabel tal-Istat Membru fejn l-informazzjoni saret disponibbli, għall-kxif, investigazzjoni u prosekuzzjoni ta’ reati oħra kriminali; (ċ) biex tipprevjeni theddida immedjata u serja kontra s-sigurtà pubblika u, mingħajr ħsara għad-dispożizzjonijiet tal-paragrafu (b), jekk tinfetaħ investigazzjoni kriminali sussegwetement; (d) għal għanijiet oħra sal-limitu li dan ikun ġie miftiehem bejn l-Istati Membri li stabbilixxew it-tim.